**Kael Brennan Mouillierat** (s. 9. joulukuuta 1987 Edmonton, Alberta, Kanada) on kanadalainen jääkiekkoilija. Hän on pelipaikaltaan vasen laitahyökkääjä, mutta osaa pelata myös keskellä. Mouillierat on pelannut urallaan seitsemän NHL-ottelua.

Ura
---

### Junioriura ja yliopistovuodet

Mouillierat pelasi Albertan paikallisia juniorisarjoja Knights of Columbuksessa. Hänet valittiin AMHL-juniorisarjan kauden 2003–2004 parhaaksi hyökkääjäksi. Vuodet 2004–2006 Mouillierat pelasi AJHL-joukkue Drayton Valley Thunderissa. Ensimmäisellä kaudellaan 2004–2005 hän oli joukkueen paras pistemies ja maalintekijä tehoilla 30+28=58. Mouillierat pelasi kauden aikana myös AJHL:n tähdistöottelussa. Hänet valittiin kauden päätteeksi liigan toiseen tähdistökentälliseen, tulokkaiden tähdistökentälliseen ja Thunderin parhaaksi tulokkaaksi. Mouillierat oli joukkueen paras pistemies ja maalintekijä myös kaudella 2005–2006 tehoilla 30+41=71.

Vuodet 2006–2010 Mouillierat kävi Minnesotan osavaltionyliopistoa Mankatossa. *Sophomore* -vuotenaan 2007–2008 hän jakoi 11 osumallaan joukkueensa sisäisen maalipörssin toisen sijan Jason Wileyn kanssa edellään vain Mick Berge. Kaudella 2008–2009 Mouillierat oli MSU:n paras maalintekijä ja kolmanneksi paras pistemies tehoilla 17+13=30. Hän jakoi WCHA:n maalipörssin seitsemännen sijan St. Cloudin Garrett Roen kanssa. Mouillierat valittiin kauden aikana kahdesti sarjan viikon hyökkääväksi pelaajaksi. Viimeisellä yliopistokaudellaan 2009–2010 hänet valittiin MSU:n varakapteeniksi. Mouillierat jakoi tehoilla 13+12=25 joukkueen sisäisen maalipörssin voiton Jerad Stewartin kanssa ja sisäisen pistepörssin toisen sijan Rylan Galiardin kanssa. Hänet valittiin kauden päätteeksi WCHA:n akateemiseen tähdistökentälliseen.

### Ammattilaisuran alku

Kauden 2009–2010 jälkeen, maaliskuussa 2010 Mouillierat liittyi vapaana agenttina ECHL-joukkue Idaho Steelheadsiin. Hän pelasi siellä yhdeksän ottelua. Mouillierat jatkoi joukkueessa myös kaudella 2010–2011, jolloin hän oli joukkueen paras syöttäjä ja toiseksi paras pistemies Mark Derlagon jälkeen tehoilla 25+38=63. Mouillierat voitti myös Steelheadsin sisäisen tehotilaston lukemalla +10. Hän pelasi kauden aikana myös ECHL:n tähdistöottelussa, valittiin liigan marraskuun kuukauden tulokaspelaajaksi ja kauden päätteeksi tulokkaiden tähdistökentälliseen. Helmikuussa 2011 Steelheads lainasi Mouillieratin kuuden ottelun ajaksi AHL-joukkue Texas Starsiin. Saman vuoden lokakuussa hän teki taas vuoden mittaisen jatkosopimuksen Steelheadsin kanssa.

Joulukuussa 2011 Steelheads lainasi Mouillieratin AHL-joukkue Bridgeport Sound Tigersiin, jonne hän sai loppukauden 2011–2012 kattaneen sopimuksen helmikuussa 2012. Mouillieratin tulokaskausi AHL:ssä toi 44 runkosarja- ja kahdessa playoff-ottelussa tehot 8+15=23. Kauden 2012–2013 kynnyksellä, lokakuussa 2012 hän palasi taas Steelheadsiin. Mouillierat teki 19 ottelussa 27 tehopistettä, kunnes hän siirtyi joulukuussa ammattilaistry-out -sopimuksella AHL-joukkue St. John’s IceCapsiin. Mouillierat sai tammikuussa 2013 loppukauden jatkosopimuksen. Hän teki IceCapsissa 50 runkosarjaottelussa tehot 11+31=42, joilla Mouillierat oli joukkueen kolmanneksi paras pistemies. Kesäkuussa hän teki vuoden mittaisen jatkosopimuksen IceCapsin kanssa. Kaudella 2013–2014 Mouillierat teki AHL:n yhden kauden piste-ennätyksensä tehoilla 20+33=53. Hän eteni IceCapsin kanssa aina Calder Cup -finaaleihin saakka, mutta mestaruuden vei kuitenkin Texas Stars otteluvoitoin 4–1.

### NHL-sopimus

Heinäkuussa 2014 NHL-varaamaton Mouillierat teki vapaana agenttina vuoden mittaisen, kaksisuuntaisen ja 675 000 dollarin arvoisen NHL-sopimuksen New York Islandersin kanssa. Hän pelasi kauden 2014–2015 suurimmaksi osaksi tutussa AHL-joukkue Bridgeport Sound Tigersissa, jonka varakapteeniksi Mouillierat nousi. Hän oli joukkueen paras maalintekijä ja toiseksi paras pistemies Alan Quinen jälkeen tehoilla 24+26=50. 22. maaliskuuta 2015 Mouillierat onnistui tekemään Binghamton Senatorsia vastaan ilmaveivimaalin mailan rystypuolelta.

Mouillierat debytoi kauden 2014–2015 aikana myös 27-vuotiaana Islandersin NHL-joukkueessa, jossa hän pelasi kuusi runkosarjaottelua tehopistein 1+1=2. Mouillierat kutsuttiin seuran NHL-vahvuuteen 20. helmikuuta 2015 paikkaamaan Mihail Grabovskin loukkaantumista. Hän teki NHL-debyyttinsä seuraavana päivänä 21. helmikuuta 2015 vieraissa Washington Capitalsia vastaan. Mouillierat sai ottelussa jääaikaa 9.07 minuuttia. Kolmannessa NHL-ottelussaan 24. helmikuuta 2015 Arizona Coyotesia vastaan hän teki NHL-uransa avausmaalin. Mouillierat sai myös Islandersin 5–1-voittoon päättyneessä ottelussa syöttöpisteen oltuaan Matt Martinin tekemän 2–1-ratkaisumaalin kakkossyöttäjänä. Hänet valittiin ottelun kakkostähdeksi.

Mouillierat teki heinäkuussa 2015 vapaana agenttina vuoden mittaisen, kaksisuuntaisen ja 575 000 dollarin arvoisen sopimuksen Pittsburgh Penguinsin kanssa. Hän pelasi kauden 2015–2016 aikana yhden NHL-ottelun.

### Siirtyminen Ruotsiin

Kaudeksi 2016–2017 Mouillierat siirtyi vuoden mittaisella sopimuksella Ruotsin SHL-liigan Luleå HF:ään. Hän oli Mestarien liigassa joukkueen paras maalintekijä kahdella osumallaan, jotka riittivät myös neljän muun pelaajan kanssa jaettuun sisäisen pistepörssin kärkisijaan.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2004–2005 | Drayton Valley Thunder | AJHL | 62 | 30 | 28 | 58 | 105 | – | – | – | – | – | Kakkostähdistö |
| 2005–2006 | Drayton Valley Thunder | AJHL | 51 | 31 | 40 | 71 | 190 | – | – | – | – | – |
| 2006–2007 | Minnesota State Univ. (Mankato) | NCAA | 37 | 8 | 7 | 15 | 52 | – | – | – | – | – |
| 2007–2008 | Minnesota State Univ. (Mankato) | NCAA | 39 | 11 | 11 | 22 | 30 | – | – | – | – | – |
| 2008–2009 | Minnesota State Univ. (Mankato) | NCAA | 30 | 17 | 13 | 30 | 48 | – | – | – | – | – |
| 2009–2010 | Minnesota State Univ. (Mankato) | NCAA | 38 | 13 | 12 | 25 | 64 | – | – | – | – | – |
|  | Idaho Steelheads | ECHL | 9 | 2 | 0 | 2 | 8 | – | – | – | – | – |
| 2010–2011 | Idaho Steelheads | ECHL | 62 | 25 | 38 | 63 | 108 | 8 | 0 | 3 | 3 | 12 |
|  | Texas Stars | AHL | 6 | 0 | 2 | 2 | 2 | – | – | – | – | – |
| 2011–2012 | Idaho Steelheads | ECHL | 27 | 14 | 13 | 27 | 42 | – | – | – | – | – |
|  | Bridgeport Sound Tigers | AHL | 44 | 8 | 15 | 23 | 47 | 2 | 0 | 0 | 0 | 2 |
| 2012–2013 | Idaho Steelheads | ECHL | 19 | 14 | 13 | 27 | 42 | – | – | – | – | – |
|  | St. John’s IceCaps | AHL | 50 | 11 | 31 | 42 | 32 | – | – | – | – | – |
| 2013–2014 | St. John’s IceCaps | AHL | 60 | 20 | 33 | 53 | 48 | 21 | 7 | 6 | 13 | 18 |
| 2014–2015 | Bridgeport Sound Tigers | AHL | 69 | 24 | 26 | 50 | 110 | – | – | – | – | – |
|  | New York Islanders | NHL | 6 | 1 | 1 | 2 | 8 | – | – | – | – | – |
| 2015–2016 | Wilkes-Barre/Scranton Penguins | AHL | 68 | 18 | 27 | 45 | 89 | 10 | 3 | 4 | 7 | 10 |
|  | Pittsburgh Penguins | NHL | 1 | 0 | 0 | 0 | 2 | – | – | – | – | – |
| 2016–2017 | Luleå HF | SHL | 47 | 4 | 10 | 14 | 57 | 1 | 0 | 0 | 0 | 2 |
| 2017–2018 | ERC Ingolstadt | DEL | 50 | 13 | 18 | 31 | 50 | 5 | 0 | 1 | 1 | 10 |
| 2018–2019 | Straubing Tigers | DEL | 51 | 11 | 8 | 19 | 48 | 1 | 0 | 0 | 0 | 2 |
| 2019–2020 | Straubing Tigers | DEL | 49 | 14 | 7 | 21 | 81 | – | – | – | – | – |
| 2020–2021 | Straubing Tigers | DEL | 36 | 13 | 6 | 19 | 44 | 3 | 0 | 1 | 1 | 2 |
| 2021–2022 | Straubing Tigers | DEL | 51 | 11 | 17 | 28 | 57 | 4 | 2 | 0 | 2 | 10 |
| 6 kautta | yhteensä | AHL | 297 | 81 | 134 | 215 | 328 | 33 | 10 | 10 | 20 | 30 |
| 5 kautta | yhteensä | DEL | 237 | 62 | 56 | 118 | 280 | 13 | 2 | 2 | 4 | 24 |
| 2 kautta | yhteensä | NHL | 7 | 1 | 1 | 2 | 10 | – | – | – | – | – |

Lähteet
-------

* Kael Mouillierat The Internet Hockey Databasessa (englanniksi)
* Kael Mouillierat Legends of Hockey -sivustolla (englanniksi)
* Kael Mouillierat *Elite Prospects*. Everysport Media Group AB.  (englanniksi)

### Viitteet

1. ↑  Short, Robin: Former IceCap Kael Mouillierat returns to St. John’s with New York Islanders *thetelegram.com*.  23.9.2014. TC Media. Viitattu 22.7.2016. (englanniksi)
2. 1 2 3  Kael Mouillierat – 2009–10 Men's Hockey MINNESOTA STATE UNIVERSITY, MANKATO. Viitattu 22.7.2016. (englanniksi)
3. 1 2 3 4 5 6  Kael Mouillierat The Internet Hockey Databasessa (englanniksi)
4. 1 2 3 4 5  Kael Mouillierat *Elite Prospects*. Everysport Media Group AB.  (englanniksi)
5. ↑  Idaho adds pair of rookies to roster  19.3.2010. Idaho Steelheads. Viitattu 22.7.2016. (englanniksi)
6. ↑  ECHL TRANSACTIONS – FEB. 5 *ECHL.com*.  5.2.2011. The ECHL. Viitattu 22.7.2016. (englanniksi)
7. ↑  ECHL TRANSACTIONS – DEC. 14 *ECHL.com*.  14.12.2011. The ECHL. Viitattu 22.7.2016. (englanniksi)
8. ↑  Paul Griffin Twitterissä (englanniksi)
9. ↑  Mouillierat, Foster added to Idaho lineup  17.10.2012. Boise, ID:  Idaho Steelheads. Viitattu 22.7.2016. (englanniksi)
10. ↑  IceCaps sign Weller and Mouillierat to PTOs  6.12.2012. St. John’s IceCaps. Viitattu 22.7.2016. (englanniksi)
11. ↑  IceCaps agree to terms with Kael Mouillierat  26.1.2013. Winnipeg Jets. Viitattu 22.7.2016. (englanniksi)
12. ↑  IceCaps agree to terms with trio  14.6.2013. St. John's IceCaps.  Arkistoitu 30.6.2016. Viitattu 22.7.2016. (englanniksi)
13. ↑  Islanders Agree to Terms with Mouillierat  1.7.2014. New York Islanders. Viitattu 22.7.2016. (englanniksi)
14. ↑  Video: Kalpeneeko Mikael Granlundinkin ilmaveivi tälle? – AHL:ssä nähtiin huikea rystyveivi! *suomikiekko.com*.  23.3.2015. Nordic Sport Media. Viitattu 22.7.2016.
15. ↑  February Transactions  15.2.2015. New York Islanders. Viitattu 22.7.2016. (englanniksi)
16. ↑  New York Islanders – Washington Capitals – February 21st, 2015 – NHL.com *NHL.com*.  21.2.2015. National Hockey League. Viitattu 22.7.2016. (englanniksi)
17. ↑  Arizona Coyotes - New York Islanders – February 24st, 2015 – NHL.com *NHL.com*.  21.2.2015. National Hockey League. Viitattu 22.7.2016. (englanniksi)
18. ↑  27-vuotias tulokas teki avausmaalinsa NHL:ssä – "Ihan uskomaton tunne" *suomikiekko.com*.  25.2.2015. Nordic Sport Media. Viitattu 22.7.2016.
19. ↑  Penguins Sign Forward Kael Mouillierat  1.7.2015. Pittsburgh Penguins. Viitattu 22.7.2016. (englanniksi)
20. ↑  Wiik, Max: Extra: Här är Luleå Hockeys nya stjärnor *NSD.se*.  1.7.2015. Norrbottens Media AB.  Arkistoitu 16.8.2016. Viitattu 22.7.2016. (ruotsiksi)